Diari Oficial de la Generalitat Valenciana


Sumari del DOGV 8959, del 24-11-2020 (2020/9899)

RESOLUCIÓ de 16 de novembre de 2020, de la directora general de Modernització i Relacions amb l'Administració de Justícia, per la qual s'inscriu la modificació dels Estatuts del Col·legi Oficial d'Aparelladors, Arquitectes Tècnics i Enginyers d'Edificació d'Alacant en el Registre de Col·legis Professionals i de Consells Valencians Professionals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8959

Data del DOGV
:   24-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9899


Data del document
:   16-11-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 16 de novembre de 2020, de la directora general de Modernització i Relacions amb l'Administració de Justícia, per la qual s'inscriu la modificació dels Estatuts del Col·legi Oficial d'Aparelladors, Arquitectes Tècnics i Enginyers d'Edificació d'Alacant en el Registre de Col·legis Professionals i de Consells Valencians Professionals de la Comunitat Valenciana. [2020/9899]  
Vist l'expedient de sol·licitud de modificació estatutària instruït a instàncies del Col·legi Oficial d'Aparelladors, Arquitectes Tècnics i Enginyers d'Edificació d'Alacant, inscrit amb el número 36 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en el qual se sol·licita la inscripció de la modificació dels seus estatuts en aquest registre, atesos els següents:  
  
Fets  
Primer. El president del Col·legi Oficial d'Aparelladors, Arquitectes Tècnics i Enginyers d'Edificació d'Alacant va presentar, en data 31 de gener de 2020, una sol·licitud d'inscripció de la modificació parcial dels estatuts del Col·legi Oficial d'Aparelladors, Arquitectes Tècnics i Enginyers d'Edificació d'Alacant, en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. Els estatuts vigents del Col·legi Oficial d'Aparelladors, Arquitectes Tècnics i Enginyers d'Edificació d'Alacant van ser inscrits en el Registre de Col·legis Professionals i de Consells Valencians de Col·legis Professionals de la Comunitat Valenciana, per Resolució de 19 de juny de 2014, del director general de Justícia, per la qual es resol inscriure la modificació dels Estatuts del Col·legi Oficial d'Aparelladors, Arquitectes Tècnics i Enginyers d'Edificació d'Alacant (DOGV 7318, 16.07.2014).  
Tercer. La modificació parcial dels estatuts del Col·legi Oficial d'Aparelladors, Arquitectes Tècnics i Enginyers d'Edificació d'Alacant va ser aprovada per l'Assemblea General del Col·legi en data 10 de desembre de 2019, segons certificat del secretari del Col·legi, amb el vistiplau del president, de data 28 de gener de 2020.  
Quart. La modificació estatutària la inscripció de la qual se sol·licita es refereix al canvi de redacció del primer paràgraf de l'article 105 i l'addició de l'article 115 bis, els quals queden redactats amb el tenor literal següent:  
«Article 105  
Tindran dret a emetre, personalment, per correu o mitjançant vot electrònic, el seu vot per a triar els components de les juntes de govern dels col·legis, els col·legiats que complisquen els requisits següents:  
  
  
Article 115 bis. Normativa per al vot telemàtic  
1. El procediment de vot electrònic consisteix en l'emissió del vot, en suport electrònic, des de qualsevol dispositiu connectat a internet.  
  
2. Serà admissible l'emissió de vot a través dels sistemes de vot electrònic en aquells processos electorals en què així s'acorde per l'òrgan convocant.  
3. El vot electrònic es realitzarà seguint els procediments que permeten el grau de desenvolupament dels mitjans tècnics i que siguen adequats per a això.  
4. En qualsevol cas, els mitjans tecnològics triats hauran de garantir:  
  
- La confidencialitat dels vots emesos.  
- La seguretat del canal de transmissió del vot.  
- L'accessibilitat del procés.  
- La integració de l'escrutini i l'emissió d'un sol vot per cada votant.  
5. Per a emetre el vot, cada votant haurà d'identificar-se de manera segura, utilitzant qualsevol dels certificats digitals que s'indiquen en la convocatòria, tenint en compte la compatibilitat amb la plataforma que s'utilitzarà.  
6. En la convocatòria que s'admeta votació electrònica, es designarà el període de vot anticipat, que sempre haurà de finalitzar abans de la data que es designe per a emetre el vot presencial.  
7. L'escrutini electrònic es realitzarà una vegada ja finalitzat el període de votació i recompte de vots presencials i per correu.»  
  
Fonaments de dret  
Primer. Revisada la sol·licitud de modificació dels estatuts del Col·legi Oficial d'Aparelladors, Arquitectes Tècnics i Enginyers d'Edificació d'Alacant, aquests contenen totes les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en aquest article i en els estatuts del Col·legi.  
  
Tercer. Aquesta direcció general és competent per a tramitar i resoldre el present expedient de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que es preveu per la disposició final del Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
Per tot l'anterior; vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana; així com dels articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries de pertinent aplicació, resolc:  
  
  
Inscriure la modificació parcial dels estatuts del Col·legi Oficial d'Aparelladors, Arquitectes Tècnics i Enginyers d'Edificació d'Alacant en el Registre de Col·legis Professionals i de Consells Valencians Professionals de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 16 de novembre de 2020.- La directora general de Modernització i Relacions amb l'Administració de Justícia: Àngels Bixquert Sanz.